શીર્ષક: ડાઇવર્સિટી ગ્રીનકાર્ડ લૉટરી: મેરિટ વિઝા આપવાની ટ્રમ્પની ઇચ્છા\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ડાઇવર્સિટી વિઝા લૉટરીથી દર વર્ષે ઑક્ટોબરમાં દુનિયાભરમાંથી લગભગ એક કરોડ ચાલીસ લાખ લોકો અમેરિકાના ગ્રીનકાર્ડ માટે અરજી કરે છે.

1995થી શરૂ થયેલા આ પ્રોગ્રામને ગ્રીનકાર્ડ લૉટરી તરીકે ઓળખવામાં આવે છે.

તમને આ પણ વાંચવું ગમશે

તાજેતરમાં ન્યૂ યૉર્કમાં ટ્રક દ્વારા લોકોને કચડી નાખનારા ટ્રક ડ્રાઇવરે વર્ષ 2010માં લૉટરી સિસ્ટમથી ગ્રીનકાર્ડ મેળવ્યું હતું.  જેના કારણે આ માંગે ફરી જોર પકડ્યું છે. 

આ પહેલાં પણ ટ્રમ્પે મેરિટના આધારે ગ્રીનકાર્ડ લૉટરી શરૂ કરવાની વાતને સમર્થન આપ્યું હતું.

લૉટરી સિસ્ટમ શું છે?

આ લૉટરી પ્રોગ્રામ થકી દર વર્ષે પચાસ હજાર લોકોને વિઝા અપાય છે. 

આ પ્રક્રિયામાં કમ્પ્યૂટર સિસ્ટમની મદદ વડે લૉટરીથી કોઇને પણ વ્યક્તિને વિઝા મળી શકે છે. 

આ રીતે વિઝા માટે અરજકર્તા પાસે યુએસમાં નિવાસ માટે સ્પૉન્સરશિપ, યુએસમાં નોકરી કે પરિવાર હોવાં જરૂરી નથી.

છેલ્લા પાંચ વર્ષમાં જે દેશોના નાગરિકોને પચાસ હજાર વિઝા મળી ગયા હોય તે દેશના નાગરિકો આ લૉટરી વિઝા માટે અરજી નથી કરી શક્તા. 

તમને આ પણ વાંચવું ગમશે

જેમાં ભારત, યુકે, કેનેડા, મેક્સિકો અને ચીન જેવા દેશોનો પણ સમાવેશ થાય છે.

આ લૉટરી વિઝા માટે ફક્ત હાઈસ્કૂલ શિક્ષણ અથવા જે દેશના નાગરિક હોય તે દેશનું તેને સમકક્ષ શિક્ષણ મેળવેલું હોવું જોઇએ.

આવા વિઝા મેળવેલા લોકો તેમના જીવનસાથીને અને બાળકોને પણ અમેરિકા લાવી શકે છે. આ રીતે લોકોને મળતા વિઝાની પ્રોસેસ પણ ટ્રમ્પ બંધ કરવા માગે છે.

દર વર્ષે યુએસ દ્વારા આપવામાં આવતા દસ લાખ ગ્રીનકાર્ડ વિઝામાંથી થોડો ભાગ આ ડાઇવર્સિટી ગ્રીનકાર્ડ લૉટરીથી આપવામાં આવે છે.   

અરજકર્તાનો યુએસના ઇમિગ્રેશન ઑફિસર સાથે રૂબરૂ ઇન્ટર્વ્યૂ પણ થાય છે.

જે અરજકર્તાનો કોઈ ત્રાસવાદી સંબંધ મળે તો તરત જ તેમને અયોગ્ય ઠેરવવામાં આવે છે.

વિઝા લૉટરીને 1980ના ઇમિગ્રેશન ઍક્ટ હેઠળ રજૂ કરવામાં આવી હતી, જેની શરૂઆત વર્ષ 1995માં થઈ.

ડૉક્યુમેન્ટ વગરના હજારો આઇરિશ લોકો જ્યારે 1980ના દાયકાના અંતે અમેરિકા આવ્યા હતા. ત્યારે આ કાર્યક્રમને વેગ મળ્યો હતો.

વર્ષ 1965ના કાયદામાં કૌશલ્યપૂર્ણ કામદારો અને પરિવારની સ્પોન્સરશિપને પ્રાધાન્ય અપાતું હતું. 

પરંતુ વિવેચકો મુજબ આ કાયદાએ મેક્સિકો, ભારત, ચીન, ફિલિપિન્સ જેવા દેશોના નાગરિકોને ફાયદો મળ્યો હતો.

શું ટ્રમ્પ લૉટરી સિસ્ટમ બંધ કરશે?

અમેરિકાના રાષ્ટ્રપ્રમુખ પાસે આ સિસ્ટમ બંધ કરવાનો અધિકાર નથી. તેમને યુએસની કોંગ્રેસ પર તેના માટે આધાર રાખવો...